
	REPUBLIKA HRVATSKA
	DUBROVAČKO - NERETVANSKA ŽUPANIJA
	OPĆINA MLJET
                          Općinski načelnik

KLASA:	112-03/26-01/01
URBROJ:	2117-03-26-12
Babino Polje, 	10.09.2026.

Na temelju članka 53. stavak 1. točka 7., 8. i 30. Statuta Općine Mljet („Službeni glasnik Općine Mljet“ broj 2/21 i 5/21-ispr.), a u skladu s odredbama Zakona o službenicima i namještenicima u lokalnoj i područnoj (regionalnoj) samoupravi ("Narodne novine", broj 86/08, 61/11, 04/18, 112/19 i 17/25), odredbama Pravilnika o unutarnjem redu Jedinstvenog upravnog odjela Općine Mljet („Službeni glasnik Općine Mljet“ broj 9/2024, 3/2026 i 4/2026) i odredbama Plana prijma u službu u Jedinstvenom upravnom odjelu Općine Mljet za 2026. godinu Mljet („Službeni glasnik Općine Mljet“ broj 5/26), Općinski načelnik Općine Mljet dana 10. rujna 2026. godine donosi slijedeći

Z  A  K  L  J  U  Č  A  K
o djelomičnoj obustavi postupka prijma u službu na određeno vrijeme: Viši referent za upravne i administrativne poslove – 1 izvršitelj
[bookmark: _Hlk239958000](165/2026-PAO)

Točka 1. 
	            Djelomično obustaviti postupak prijma u službu na određeno vrijeme pokrenut Oglasom za prijam u službu na određeno vrijeme radi obavljanja poslova zbog privremenog povećanja opsega poslova, i to u dijelu koji se odnosi na radno mjesto: Viši referent za upravne i administrativne poslove – 1 izvršitelj.


Točka 2.
             Postupak iz točke 1. ove Odluke obustavlja se zbog bitno promijenjenih okolnosti koje su nastale nakon raspisivanja Oglasa, a koje se odnose na raspoloživa proračunska sredstva Općine Mljet.
Nakon raspisivanja Oglasa Općina Mljet izvještena je o obvezi povrata beskamatnog zajma koji je Vlada Republike Hrvatske odobrila Općini Mljet za vrijeme trajanja epidemije bolesti COVID-19, odnosno o obvezi da predmetni zajam bude vraćen do kraja 2026. godine.
Navedena naknadno nastala, odnosno naknadno utvrđena financijska obveza bitno utječe na raspoloživa proračunska sredstva Općine Mljet te zahtijeva osiguravanje sredstava za njezino podmirenje u okviru Proračuna Općine Mljet.
Slijedom navedene promjene financijskih okolnosti, za financiranje plaće i drugih materijalnih prava službenika koji bi bio primljen na radno mjesto iz članka 1. ove Odluke više nisu osigurana dostatna proračunska sredstva za predviđeno razdoblje trajanja službe.

Točka 3.
Ova Odluka stupa na snagu danom donošenja, te se unosi u propisane registre i objavljuje u skladu sa Zakonom o pravu na pristup informacijama (Narodne novine broj: 25/13, 85/15 i 69/22) i općim aktima Općine Mljet.

DOSTAVITI:						Općinski načelnik:
1. Pročelnik JUO
2. Službeni glasnik					Đivo Market, dipl. ing.
3. Registar akata
4. Pismohrana
Općina Mljet, MBS: 2575469, OIB: 15619832320, Zabrežje 2, 20225 Babino Polje
Tel.: ++385 (0) 20 745 255, Fax: ++ 385 (0) 20 745 390
Broj žiro računa - IBAN: HR2624070001826800003
email: nacelnik@opcinamljet.com.hr, komunalniredar@opcinamljet.com.hr
mob. ++ 385 (0) 99 282 14 14
2
image1.png




